CELEX: 32021D0258
Language: ro
Date: 2021-02-18 00:00:00
Title: Decizia (PESC) 2021/258 a Consiliului din 18 februarie 2021 de modificare a Deciziei 2011/101/PESC privind măsuri restrictive având în vedere situația din Zimbabwe

19.2.2021   
               
               
                  RO
               
               
                  Jurnalul Oficial al Uniunii Europene
               
               
                  L 58/51
               
            
         DECIZIA (PESC) 2021/258 A CONSILIULUI
         din 18 februarie 2021
         de modificare a Deciziei 2011/101/PESC privind măsuri restrictive având în vedere situația din Zimbabwe
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 15 februarie 2011, Consiliul a adoptat Decizia 2011/101/PESC (1) privind măsuri restrictive având în vedere situația din Zimbabwe.
                  
               
                     (2)
                  
                  
                     Consiliul a reexaminat Decizia 2011/101/PESC, ținând seama de situația politică din Zimbabwe.
                  
               
                     (3)
                  
                  
                     Măsurile restrictive ar trebui prelungite până la 20 februarie 2022. Consiliul ar trebui să le reexamineze constant în funcție de evoluțiile politice și în materie de securitate din Zimbabwe.
                  
               
                     (4)
                  
                  
                     Rubrica referitoare la o persoană decedată ar trebui eliminată de pe lista persoanelor și entităților desemnate în anexa I la Decizia 2011/101/PESC. Măsurile restrictive ar trebui reînnoite pentru trei persoane și o entitate care figurează în respectiva anexă, iar informațiile de identificare și motivele desemnării a două persoane care figurează în respectiva anexă ar trebui actualizate. Suspendarea măsurilor restrictive ar trebui reînnoită pentru trei persoane care figurează pe lista din anexa II la respectiva decizie, iar o persoană decedată ar trebui eliminată din anexa II la respectiva decizie.
                  
               
                     (5)
                  
                  
                     Prin urmare, Decizia 2011/101/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia 2011/101/PESC se modifică după cum urmează:
            
                        1.
                     
                     
                        Articolul 10 se înlocuiește cu următorul text:
                        
                           „Articolul 10
                           
                              (1)   Prezenta decizie întră în vigoare la data adoptării.
                           
                           
                              (2)   Prezenta decizie se aplică până la 20 februarie 2022.
                           
                           
                              (3)   Măsurile menționate la articolul 4 alineatul (1) și la articolul 5 alineatele (1) și (2), în măsura în care se aplică persoanelor care figurează pe lista din anexa II, se suspendă până la 20 februarie 2022.
                           
                           
                              (4)   Prezenta decizie este reexaminată constant și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”
                           
                        
                     
                  
                        2.
                     
                     
                        Anexa I se înlocuiește cu anexa I la prezenta decizie.
                     
                  
                        3.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
         
         
            Adoptată la Bruxelles, 18 februarie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).
      
      
         
            ANEXA I
            PERSOANELE ȘI ENTITĂȚILE MENȚIONATE LA ARTICOLELE 4 ȘI 5
            I.   Persoane
            
                         
                     
                     
                        Nume (și eventuale pseudonime)
                     
                     
                        Date de identificare
                     
                     
                        Motivele desemnării
                     
                  
                        2.
                     
                     
                        MUGABE, Grace
                     
                     
                        data nașterii: 23.7.1965
                        pașaport: AD001159
                        CI 63-646650Q70
                     
                     
                        Fostă secretară a Ligii femeilor din cadrul ZANU-PF (Uniunea Națională Africană din Zimbabwe – Frontul Patriotic), implicată în activități care subminează grav democrația, respectarea drepturilor omului și statul de drept. A preluat Iron Mark Estate în 2002; se presupune că obține mari profituri ilicite din mineritul diamantelor.
                     
                  
                        5.
                     
                     
                        CHIWENGA, Constantine
                     
                     
                        Vicepreședinte
                        Fost comandat al forțelor de apărare din Zimbabwe, general în rezervă, data nașterii: 25.8.1956
                        pașaport: AD000263
                        CI 63-327568M80
                     
                     
                        Vicepreședinte și fost comandant al forțelor de apărare din Zimbabwe. Membru al Comandamentului Operațional Comun și complice la formarea sau conducerea unei politici de stat represive. A folosit armata pentru preluarea controlului asupra fermelor. În timpul alegerilor din 2008 a fost unul dintre principalii artizani ai violențelor asociate procesului alegerilor prezidențiale.
                     
                  
                        7.
                     
                     
                        SIBANDA, Phillip Valerio (alias Valentine)
                     
                     
                        Comandantul forțelor de apărare din Zimbabwe
                        Fost comandant al armatei naționale din Zimbabwe, general, data nașterii: 25.8.1956 sau 24.12.1954;
                        CI 63-357671H26
                     
                     
                        Comandant al forțelor de apărare din Zimbabwe și fost comandant al armatei naționale din Zimbabwe. Cadru militar cu grad superior în armată, având legături cu guvernul, și complice la formarea sau conducerea unei politici de stat opresive.
                     
                  II.   Entități
            
                         
                     
                     
                        Nume
                     
                     
                        Date de identificare
                     
                     
                        Motivele desemnării
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Asociată ministerului apărării și facțiunii ZANU-PF a guvernului.
                     
                  
      
      
         
            ANEXA II
            În anexa II la Decizia 2011/101/PESC, rubrica referitoare la persoana indicată mai jos se elimină:
            
                        „4.
                     
                     
                        Shiri, Perence (alias Bigboy) Samson Chikerema”.